สวัสดีค่ะ พอดีคลำเจอก้อนเนื้อบริเวณหน้าอกด้านข้างค่ะ แถวๆใต้รักแร้ แต่ไม่มีอาการอะไรเลยนะคะ ไม่รู้สึกเจ็บอะไรเลยค่ะ กลิ้งไปมาได้ด้วยค่ะ มีโอกาสเป็นมะเร็งไหมคะ อายุ 24 ปีค่ะ ควรไปพบแพทย์ไหมคะ เพราะเวลาไปตรวจสุขภาพประจำปี ตรวจเลือดหรือเอ็กซเรย์ก็ปกติดีทุกอย่างค่ะ
สวัสดีค่ะ ก้อนที่เต้านม สามารถเกิดได้จากหลายสาเหตุ ที่พบบ่อยได้แก่ ก้อนชนิดไฟโบรซีสติค ก้อนเนื้องอกไฟโบรอะดีโนมา ก้อนไขมัน ถุงน้ำ เนื้องอกท่อน้ำนม เป็นต้น นอกจากนี้ก้อนที่เต้านมอาจเกิดจากเนื้องอกชนิดอื่นๆ รวมถึงโรคมะเร็งโดยทั่วไปจะแนะนำให้ผู้หญิงทุกคนคลำเต้านมด้วยตนเองทุกวัน ในกรณีที่ช่วงเปลี่ยนแปลงฮอร์โมนตามรอบประจำเดือน สามารถพบก้อนที่เต้านมโตขึ้น และยุบลงเมื่อหมดรอบประจำเดือน ซึ่งหากมีประวัติดังนี้ ก้อนเนื้อลักษณะนี้ จะไม่ใช่มะเร็ง สามารถรอดูอาการก่อนได้ค่ะ***แต่หากก้อนแข็ง มีไข้ มีอาการปวดบวมแดง มีหนองออกทางหัวนม ลักษณะดังกล่าวมีความเสี่ยงที่จะเป็นฝี หรืออาจเนื้อมะเร็ง จึงแนะนำให้ไปพบแพทย์เพื่อตรวจวินิจฉัยค่ะ